или оперативни ограничения на въздушните превозвачи, сертифицирани в Ботсуана. Комисията обаче счита, че положението следва да продължи да бъде наблюдавано отблизо.
 (14)
 Поради това, и в съответствие с общите критерии, определени в приложението към Регламент (ЕО) No 2111/2005, бе преценено, че на този етап няма основания за изменение на списъка на Общността на въздушните превозвачи, които са предмет на оперативна забрана в границите на Съюза, така че в него да бъдат включени въздушни превозвачи от Ботсуана.
 Въздушни превозвачи от Република Гвинея
 (15)
 На техническата среща с Комисията, проведена през януари 2013 г. в Брюксел, бе постигнато съгласие, че компетентният орган на Република Гвинея — Националната дирекция по гражданска авиация (DNAC) — редовно е предоставял на Комисията информация за текущото изпълнение на плана за коригиращи действия, одобрен от ИКАО през декември 2012 г., както и за всички свързани с него дейности.
 (16)
 В последния доклад за напредъка, представен от DNAC и получен от Комисията на 10 август 2015 г., се определят най-новите дейности и развития по отношение на прилагането на плана за коригиращи действия, който понастоящем се фокусира върху състоянието на процеса на сертифициране на въздушните превозвачи и регистрацията на въздухоплавателни средства. В края на март 2013 г. бе прекратено действието на всички предишни свидетелства за авиационен оператор (САО). Пълното (5-етапно) лицензиране в съответствие с ИКАО на въздушните превозвачи Eagle Air и PROBIZ Guinée приключи и тези въздушни превозвачи получиха своите САО съответно на 10 април 2015 г. (САО No 1/DNAC/2015) и 4 август 2015 г. (САО No 2/DNAC/2015). Четири други въздушни превозвачи, а именно Konair, Sahel Aviation Guinée, Fly Nimba Airlines и Ijet Aviation,също започнаха процес на сертифициране.
 (17)
 Регистрацията на въздухоплавателните средства е в ход и DNAC докладва, че пет нови летателни апарата са били добавени към регистъра на въздухоплавателните средства.
 (18)
 Постепенното прилагане на плана за коригиращи действия, одобрен от ИКАО през декември 2012 г., и наличната информация за безопасността понастоящем не обосновават решение за налагане на забрана или оперативни ограничения на въздушните превозвачи, сертифицирани в Република Гвинея. При все това положението следва да продължи да бъде наблюдавано отблизо.
 (19)
 Поради това и в съответствие с общите критерии, определени в приложението към Регламент (ЕО) No 2111/2005, бе преценено, че на този етап няма основания за изменение на списъка на Общността на въздушните превозвачи, които са предмет на оперативна забрана в границите на Съюза, така че в него да бъдат включени въздушни превозвачи от Република Гвинея.
 (20)
 В случай че постъпи каквато и да е информация, имаща отношение към безопасността и указваща наличие на непосредствени рискове вследствие на неспазване на международните стандарти за безопасност, Комисията може да бъде принудена да предприеме действия в съответствие с Регламент (ЕО) No 2111/2005.
 Въздушни превозвачи от Индия
 (21)
 На 20 октомври 2015 г. се проведоха технически консултации между Комисията, ЕААБ, държавите членки и представители на Генералната дирекция за гражданско въздухоплаване на Индия („индийската DGCA“) и въздушния превозвач Air India. Индийската DGCA предостави данни по отношение на текущите мерки за устойчивост, които е предприела във връзка с възможностите си за надзор на безопасността. Техническите